Извършен планов контрол на предприятие с висок рисков потенциал „Завод "Миджур", с.Горни Лом, община Чупрене, обл. Видин, с оператор "Видекс" АД, гр. София съгласно чл.157б във връзка с чл.157а, ал.2 от Закона за опазване на околната среда (ЗООС)

Дата на извършване на проверката: 28.03.2019 г. 

На 28.03.2019 г. комисия, назначена със Заповед № РД-795/21.12.2018 г. на Министъра на околната среда и водите извърши проверка по чл. 157а, ал. 2 от ЗООС на предприятие с висок рисков потенциал: Завод «Миджур», с. Горни Лом, с оператор “Видекс”АД.


Извършената проверка е съгласно утвърдения годишен план за контролната дейност на РИОСВ – Монтана за 2019 г. за спазване изискванията на законодателството по предотвратяване на големи аварии с опасни вещества. Обхватът на проверката е изпълнение на условията в Решение № 62/29.02.2016 г. за отмяна на Разрешително № 67/2007, потвърдената с изх. № УК-45/19.02.2019 г. от министъра на ОСВ актуализирана класификация на „Видекс“ АД и безопасното съхранение на взривните вещества, намиращи се на територията на предприятието.


При проверката е дадено задължително за изпълнение предписание, с определен срок и отговорник за изпълнението му.

Информация за проведените проверки и плана за контролната дейност на комисията по чл.157а, ал. 2 от ЗООС може да се получи по реда на Закона за достъп до обществена информация (ЗДОИ).

